cyanic-selkie/wikianc huggingface dataset:
ფილადელფია სიქსერსი
2009-2010 სეზონი: ბრძოლის გაგრძელება
2009 წლის 2 დეკემბერს, ფილადელფია სიქსერსმა გამოაცხადა რომ გუნდმა ალენ აივერსონი აიყვანა 1 წლიანი არა გარანტირებული კონტარქტით. გუნდმა 5-13 შედეგით დაიწყო, რასაც ლუის უილიამსის ტრავმა და მინიმუმ 30 მატჩით გამოთიშვა მოჰყვა. აივერსონის "ხელახალი-დებიუტი" შედგა დეტროიტ პისტონსის წინააღმდეგ, სადაც გუნდმა თავის დროზე გაუშვა, მომენტს კი ათასობით ოვაცია ერთვოდა სრულად გაყიდულ არენაში. აივერსონმა 11 ქულა, 6 ასისტენტი და 5 მოხსნა მიითვალა.
საბოლოოდ გუნდმა სეზონი 27-55 დაასრულა, რაც 50-ზე მეტი წაგებით, გუნდს 1998 წლის შემდეგ არ წაეგო. გუნდის ასეთი შედეგი დაფუძნებული იყო ედი ჯორდანის თავდასხმით სტილზე, რომელიც მოთამაშეებს არ მოსწონდათ. 14 აპრილს სეზონის ორლანდო მეჯიკთან უკანასკნელი მატჩიდან რამდენიმე საათში, გუნდმა ჯორდანი გააგდო დაკავებული პოსტიდან, რითაც ის გახდა მე-4 მწვრთნელი, რომელმაც გუნდში მხოლოდ 1 სეზონი ან უფრო ნაკლები გაატარა, ხოლო ლარი ბრაუნის შემდეგ პირველი, რომელმაც 2003 წელს დატოვა გუნდი.
2010-2011 სეზონი: დაგ კოლინსის აყვანა
thumb|დაგ კოლინსი სიქსერსმა 2010 წელს დანიშნა მწვრთნელად, ხოლო სიქსერსში ის 1970-იანი წლების პერიოდში თამაშობდა.
სიქსერსმა ახალი სეზონი 3-13 შედეგით დაიწყო, მაგრამ მოახერხა გარდატეხის შეტანა და 37-23 ჰქონდა, თუმცა გუნდში კვლავ პრობლემები შეიქმნა და 40-36 შედეგით გააგრძელა, თუმცა სეზონი საბოლოოდ 41-41 შედეგით დაასრულა, რაც საკმარისი იყო პლეი-ოფში მე-7 ადგილით გასულიყო. გუნდმა პლეი-ოფის საგზური 2011 წლის 1 აპრილს გაინაღდა, რაც უკანასკნელ 4 წელიწადში მე-3 შემთხვევა იყო. გუნდი პირველივე რაუნდში ლიგის ერთ-ერთ ფავორიტ მაიამი ჰიტის წინაშე აღმოჩნდა, რომელთანაც 5 თამაშში დამარცხდა.
2011-12 სეზონი: ახალი მფლობელები
2011 წლის 13 ივლისს, Comcast-Spectacor მიაღწია შეთანხმება გუნდის გაყიდვის შესახებ ინვესტორთა ჯგუფზე, რომელსაც Apollo Global Management დამფუძნებელი ჯოშუა ჰარისი ხელმძღვანელობდა. ჰარისის ჯგუფმა გადაიხადა 280 მილიონი დოლარი გუნდში. გუნდი ახალი მფლობელების მიუხედავად, მოღვაწეობას მაინც ველს ფარგო ცენტრში გააგრძელებს უახლოესი მომავლის პერიოდში. რეპერი და მსახიობი უილ სმითი (ასევე ფილადელფიაში დაბადებული) და მისი მეუღლე - ჯადა პინკ სმითი არიან გუნდის მცირე მფლობელები. გუნდის ახალმა მფლობელებმა გადაწყვიტეს პერსონალის შეცვლა.
ფილადელფიამ 2011-12 წლების ლოკაუტის გამო შემცირებულ სეზონში 35-31 დაასრულა, რითაც მე-8 და უკანასკნელი ადგილი მოიპოვა პლეი-ოფში გასასვლელად, სადაც პირველი ადგილით გასულ ჩიკაგო ბულზს შეხვდა, რითაც ტრავმებისგან დასუსტებულ ჩიკაგოს 4-2 მოუგეს სერია და 2003 წლის შემდეგ პირველად გავიდნენ ნახევარ-ფინალში. ეს იყო მხოლოდ და მხოლოდ მე-5 შემთხვევა NBA ისტორიაში, როდესაც 1 ადგილით გასული გამოვარდა მე-8 ადგილის მიერ. მომდევნო ეტაპზე გუნდი დიდი ხნის მეტოქე ბოსტონ სელტიქსს შეხვდა, სადაც დამარცხდნენ 3-4.
2012-დღემდე: იგუდალას წასვლა, ბაინუმის მოსვლა
2012 წლის 9 აგვისტოს, სიქსერსი დათანხმდა 4 გუნდის გაცვლას ლეიკერსთან, მეჯიკთან და ნაგეტსთან ერთად. გაცვლის თანახმად, დუაიტ ჰოვარდი წავიდა ლეიკერსში, ფილადელფია დათანხმდა გაეშვა 2011 წლის პირველი არჩევანი ნიკ ვუჩევიჩი და ასევე 2012 წლის არჩევანი მაურის ჰარკლესი, ასევე ორლანდოს მომავლის პირველი რაუნდის არჩევანი, ხოლო ანდრე იგუდალა დენვერის რიგებში წავიდა. ამის სანაცვლოდ გუნდმა მიიღო ჯეისონ რიჩარდსონი მეჯიკიდან, ხოლო ენდრუ ბაინამი ლეიკერსიდან.
პირადი ჯილდოები
NBA ფინალის MVP
NBA წლის მცველი
NBA წლის ახალბედა
NBA ყველაზე გაუმჯობესებული მოთამაშე
NBA წლის მწვრთნელი
ყველა-NBA პირველი გუნდი
ყველა-NBA მეორე გუნდი
ყველა-NBA მესამე გუნდი
NBA ყველა-დაცვითი პირველი გუნდი
NBA ახალბედა მეორე გუნდი
რესურსები ინტერნეტში
კატეგორია:ნაციონალური საკალათბურთო ასოციაციის კლუბები კატეგორია:აშშ-ის საკალათბურთო კლუბები კატეგორია:ფილადელფია სიქსერსი
Lasioglossum astutum
Lasioglossum astutum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1924 წელს.
სქოლიო
astutum
მდინარეზე (ფილმი)
მდინარეზე (Axınla aşağı) — აზერბაიჯანული მხატვრული ფილმი, რომლის ეკრანიზაცია 2014 წელს შედგა. ფილმი აზერბაიჯანის რესპუბლიკის კულტურისა და ტურიზმის სამინისტროს დაკვეთით ჯაფარ ჯაბარლის სახელობის კინოსტუდიის „აზერბაიჯანფილმის“ მეშვეობით იქნა გადაღებული. „მდინარეზე“ რეჟისორ ასიფ რუსტამოვის სრულმეტრაჟიანი სადებიუტო ფილმია.
სიუჟეტი
ალი (ნამიგ აღაევი) ნიჩბოსნობის მასწავლებელია, რომელიც ცხოვრობს მინგეჩაურში. მას დაძაბული ურთიერთობა აქვს, როგორც ცოლთან, ასევე შვილთან. მას ჰყავს პოლონელი მეგობარი გოგონა (ალექსანდრა ანდრეევსკა), რომელიც ალის საზღვარგარეთ წასვლას სთავაზობს. თუმცა ეს უკანასკნელი ყოყმანობს ამ გადაწყვეტილების მიღებაზე. ალი შინაგანად მარტოსულად გრძნობს თავს. ის არის სუსტი ნებისყოფის ადამიანი, რომელიც ბედნიერებას ეძებს არა საკუთარ ოჯახში, არამედ სხვებში. ეს პერსონაჟი ოჯახშიც ქმნის პრობლემებს. მეზობელი ქალი (გულშად ბახშიევა) მის ცოლს ლეილას (მეჰრიბან ზექი) ეუბნება, რომ მისი ქმარი სხვას ხვდება. ლეილას კი ამისი არ სჯერა.
ალისა და ლეილას დაკარგული შვილის ძებნა ფილმის მთავარი ნაწილი ხდება. ეს უბედურება თითქოს მათ აერთიანებს. ისინი ერთიანდებიან შვილის მოსაძებნად.
სქოლიო
კატეგორია:აზერბაიჯანული ფილმები
კაიჩინკე
მინი|მარჯვნივ|250პქ|ვულკან კაიჩინკეს ზედხედი კაიჩინკე (Caichinque) – ვულკანი ანდების მთებში, ჩილეს ჩრდილოეთ ნაწილში. მდებარეობს ანტოფაგასტის რეგიონში. სიმაღლე ზღვის დონიდან – 4450 მ.
რესურსები ინტერნეტში
კატეგორია:ჩილეს ვულკანები
ზარიჩნე (ხერსონის რაიონი)
ზარიჩნე (Зарічне) — სოფელი უკრაინაში. მდებარეობს ხერსონის ოლქის ხერსონის რაიონში. 2013 წელს სოფლის მოსახლეობა 82 კაცს შეადგენდა.
რესურსები ინტერნეტში
კატეგორია:ხერსონის რაიონის სოფლები
Mioawateria bigranulosa
Mioawateria bigranulosa — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
პრაგმატული სანქცია (1713)
1713 წლის პრაგმატული სანქცია — საღვთო რომის იმპერიის მეთაურ კარლ VI-ის მიერ გამოცემული ედიქტი, რომლითაც მისი სიკვდილის შემდეგ ავსტრიის ტახტისა და ჰაბსბურგთა მიწების მიღების უფლება მის ქალიშვილს ეძლეოდა. იმ დროსთვის უჩვეულო გადაწყვეტილების მიღების მიზეზი ის გახდა, რომ 1711 წლის შემდეგ კარლ VI ერთადერთი მამაკაცი იყო ჰაბსბურგთა დინასტიაში. რადგან არც კარლ VI-ს და არც მის უფროს ძმას, ჯოზეფ I-ს, ვაჟიშვილები არ ჰყავდათ, ქალიშვილისთვის ძალაუფლების გადაცემა ერთადერთი გამოსავალი იყო, რათა მემკვიდრეობისთვის დავა არ წარმოქმნილიყო.
მიუხედავად იმისა, რომ კარლ VI მისმა უფროსმა ქალიშვილმა მარია ტერეზიამ ჩაანაცვლა, ომი ავსტრიული მემკვიდრეობისათვის მაინც მოხდა.
ლიტერატურა
კატეგორია:ავსტრიის ისტორია
American Life
American Life — მადონას მეცხრე სტუდიური ალბომი და მეთექვსმეტე ჩანაწერია. იგი 2003 წელს გამოვიდა. ალბომი გამოსცა ლეიბლმა Warner Bros.. სულ გამოვიდა ალბომის 5 სინგლი: Die Another Day (ფილმის მოკვდი სხვა დღეს საუნდტრეკიდან), American Life, Hollywood, Nothing Fails და Love Profusion.
სერტიფიცირებები
!scope="row"|მსოფლიო
სქოლიო
კატეგორია:2003 წლის ალბომები კატეგორია:მადონას ალბომები კატეგორია:Maverick Records-ის ალბომები კატეგორია:კონცეპტუალური ალბომები კატეგორია:Warner Bros. Records-ის ალბომები
პარაგვაის გეოგრაფია
პარაგვაის რესპუბლიკა – მდებარეობს სამხრეთი ამერიკის ცენტრალურ ნაწილში, არ გააჩნია ზღვაზე გასასვლელი. პარაგვაის ჩრდილო-აღმოსავლეთიდან და აღმოსავლეთიდან ესაზღვრება ბრაზილია, სამხრეთ-აღმოსავლეთიდან, სამხრეთიდან და სამხრეთ-დასავლეთიდან არგენტინა, ჩრდილო-დასავლეთიდან კი ბოლივია.
ქვეყნის საერთო ფართობია 406,8 ათ. კმ².
მდინარე პარაგვაი ქვეყანას ყოფს ორ არათანაბარ ნაწილად. მდინარის დასავლეთით მდებარეობს უდაბნოს ლანდშაფტებიანი ჩაკოს ოლქი, რომელიც მოიცავს ქვეყნის ფართობის დაახლოებით 60 %-ს. აღმოსავლეთ ნაწილში, სადაც თავმოყრილია მოსახლეობის ძირითადი ნაწილი, მდებარეობს ნოყიერი დაბლობი და სუბტროპიკული ტყე.
რესურსები ინტერნეტში
* კატეგორია:პარაგვაი
გიორგი ხუბუა
გიორგი ხუბუა (დ. 7 იანვარი, 1964, უშაფათი, სენაკის რაიონი) — ქართველი იურისტი, სამართლის ფილოსოფოსი, ივანე ჯავახიშვილის სახელობის თბილისის სახელმწიფო უნივერსიტეტის ყოფილი რექტორი (აპრილი, 2006 — აგვისტო, 2010). ეკუთვნის 40-ზე მეტი სამეცნიერო ნაშრომი, მათ შორის 7 მონოგრაფია და ერთი სახელმძღვანელო. არის მრავალენოვანი სამეცნიერო კრებულების რედაქტორი და თანაავტორი. ამჟამად მოღვაწეობს თბილისის სახელმწიფო უნივერსიტეტსა და მიუნხენის ტექნიკურ უნივერსიტეტში.
განათლება
გიორგი ხუბუამ დაამთავრა სენაკის რაიონის, სოფელ უშაფათის საშუალო სკოლა 1980 წელს. 1980-1985 წლებში სწავლობდა აფხაზეთის სახელმწიფო უნივერსიტეტის იურიდიული ფაკულტეტზე, „სამართალმცოდნეობის“ სპეციალობით, 1987—1990 წლებში კი თბილისის სახელმწიფო უნივერსიტეტის ასპირანტურაში, სახელმწიფოსა და სამართლის თეორიის სპეციალობაზე. 1995 წელს იმყოფებოდა სახელმწიფო მმართველობის სამეცნიერო-კვლევით ინსტიტუტში (შპაიერი, გერმანია), როგორც კონრად-ადენაუერის-ფონდის სტიპენდიანტი. 1997 წელს მოღვაწეობდა გერმანიის ქალაქ ჰანოვერის გერმანული ფედერალიზმის ინსტიტუტში. 1999 წელს კი იყო მაქს პლანკის საზოგადოების სამეცნიერო სტიპენდიატი ჰაიდელბერგში. 2000 წელს დაიცვა სადოქტორო დისერტაცია თემაზე „ფედერალიზმი როგორც ნორმატიული პრინციპი და პოლიტიკური წესრიგი“. 2003-2004 წელს გიორგი ხუბუა იყო ალექსანდერ ფონ ჰუმბოლდტის ფონდის სამეცნიერო სტიპენდიატი მიუნხენის უნივერსიტეტის სამართლის ფილოსოფიისა და სამართლებრივი ინფორმატიკის ინსტიტუტში. 2002 წელს საქმიანობდა ბერნის უნივერსიტეტის საჯარო სამართლის ინსტიტუტში (შვეიცარია) და 2004 წელს ათენის უნივერსიტეტის ევროპის კონსტიტუციური სამართლის კვლევის ცენტრში (საბერძნეთი).
პროფესიული საქმიანობა
1995 წლიდან გია ხუბუა იყო აფხაზეთის სახელმწიფო უნივერსიტეტის, შემდგომში თსუ-ს სოხუმის ფილიალის კათედრის მასწავლებელი, დოცენტი, ხოლო 1991-2006 წლებში საკონსტიტუციო და ადმინისტრაციული სამართლის პროფესორი სოხუმის უნივერსიტეტში. 1991-1998 წლებშისაქართველოს მეცნიერებათა აკადემიის სახელმწიფოსა და სამართლის ინსტიტუტის მეცნიერ-თანამშრომელი. 1998 წლიდან ამავე ინსტიტუტის დირექტორის მოადგილე სამეცნიერო დარგში. 1999 წლიდან 2005 წლამდე გიორგი ხუბუა იკავებდა ინსტიტუტის დირექტორის თანამდებობას. 2005 წლიდან დღემდე არის თსუ-ს სამართლის მეთოდების, სამართლის ფილოსოფიისა და სამართლის სოციოლოგიის პროფესორი. 2006 წელს გია ხუბუა დაინიშნა თბილისის სახელმწიფო უნივერსიტეტის რექტორად, ამ თანამდებობას იკავებდა 2010 წლამდე. 2010-2012 წლებში მოღვაწეობდა ფრიდრიხ-შილერის სახელობის იენის უნივერსიტეტში (გერმანია) ხოლო 2012-2013 წლებში იყო ბამბერგის უნივერსიტეტის (გერმანია) პროფესორი. 2013 წლიდან არის გერმანულ-ქართული სახელმწიფო მართვის ინსტიტუტის აკადემიური დირექტორი. ამჟამად არის მიუნხენის ტექნიკურ უნივერსიტეტის მიმართულების "ენერგია და გეოპოლიტიკა" აკადემიური ხელმძღვანელი.
პირადი ცხოვრება
დაოჯახებული, ჰყავს მეუღლე და ორი ვაჟი.
რესურსები ინტერნეტში
კატეგორია:დაბადებული 1964 კატეგორია:ქართველი იურისტები კატეგორია:თბილისის სახელმწიფო უნივერსიტეტის რექტორები
დოლომიტი
დოლომიტი — კარბონატების კლასის მინერალი. ქიმიური შედგენილობა CaMg(CO3)2. კრისტალება ტრიგონულ სინგონიაში. აგრეგატები მარცვლოვანი, თირკმლისებრი ან ბოჭკოვანია. არის თეთრი, მომწვანო, მოწითალო ან უფერო გამჭვირვალე. სიმაგრე მინერალოგიური სკალით 3,5-4,5. სიმკვრივე 2800-2900 კგ/მ³. მინერალ დოლომიტისგან წარმოიქმნება ქანი, რომელიც ქემოგენური, ზოგჯერ ჰიდროთერმულიცაა. ხშირად კალციტთან ერთადაა წარმოდგენილი. ხშირია კირქვის შლამის ან კირქვების გადოლომიტება (Ca-ის Mg-ით ჩანაცვლების პროცესი). დოლომიტს იყენებენ მეტალურგიაში, ცეცხლგამძლე აგურისა და ლითინური Mg-ის მისაღებად, სოფლის მეურნეობაში, მჟავე ნიადაგების გასანეიტრალებლად სხვა.
პირველად დოლომიტი აღწერა დეოდა დოლომიემ 1791 წელს, როდესაც იგი იკვლევდა იმ ტერიტორიას, რომელსაც ამჟამად დოლომიტის ალპები ეწოდება. სახელი ეწოდა ფრანგი გეოლოგისა და მინერალოგის დეოდა დოლომიეს (1750-1801) გვარის მიხედვით.
საქართველოში დოლომიტის საბადო ცნობილია აბანოში (ქარელის მუნიციპალიტეტი) და სქურში (წალენჯიხის მუნიციპალიტეტი).
რესურსები ინტერნეტში
კატეგორია:დანალექი ქანები კატეგორია:კალციუმის მინერალები კატეგორია:მაგნიუმის მინერალები კატეგორია:კარბონატის მინერალები კატეგორია:დოლომიტის ჯგუფი კატეგორია:ტრიგონური მინერალები კატეგორია:ევაპორიტი
თბილისის არქიტექტურის სამსახური
'''ქ. თბილისის მუნიციპალიტეტის არქიტექტურის სამსახური''' (შემოკლებით: თბილისის არქიტექტურის სამსახური ან თბილისის არქიტექტურა) – ქალაქ თბილისის მუნიციპალიტეტის მმართველობის სფეროში შემავალი საჯარო სამართლის იურიდიული პირი, რომელიც მის უფლებამოსილებას მიკუთვნებულ საკითხებში ახორციელებს საჯარო ხელისუფლებას ქ. თბილისის ტერიტორიაზე.
სამსახურის ძირითადი ფუნქციებია ქ. თბილისის ადმინისტრაციული საზღვრებით დადგენილ ტერიტორიაზე არქიტექტურულ-ქალაქთმშენებლობითი პროცესების მართვა.
ისტორია
თავდაპირველად შეიქმნა როგორც ქალაქ თბილისის მერიის საჯარო სამართლის იურიდიული პირი, ურბანული დაგეგმარების საქალაქო სამსახურის ბაზაზე, ამ უკანასკნელის ლიკვიდაციის შემდეგ, 2008 წლის 22 დეკემბრის ქ. თბილისის მთავრობის №24.16.832 დადგენილების საფუძველზე, რომელიც ძალაში შევიდა 31 დეკემბერს. სამსახურის შექმნის მიზანი იყო მომსახურების ხარისხის გაუმჯობესება და მშენებლობის ნებართვების გაცემის გამარტივება.
2014 წელს, საქართველოში განხორციელებული თვითმმართველობის რეფორმის შემდეგ, სამსახურში განხორციელდა რეორგანიზაცია (შეიცვალა წესდება, სტრუქტურა) და სამსახური, ადგილობრივი თვითმმართველობის კოდექსის მოთხოვნათა შესაბამისად, ჩამოყალიბდა როგორც ''ქ. თბილისის მუნიციპალიტეტის სსიპ - ქ. თბილისის მუციპალიტეტის არქიტექტურის სამსახური''.
მორიგი რეფორმა განხორციელდა 2018 წლის დასაწყისში, რაც დაკავშირებული იყო არქიტექტურის სამსახურისგან ყოფილი ურბანული დაგეგმარების დეპატამენტის განყოფილებების მისგან გამოცალკევებასა და ცალკე მერიის სტრუქტურაში ცალკე საქალაქო სამსახურის სახით ჩამოყალიბებასთან.
სტრუქტურა
სამსახური თავის უფლებამოსილებებს ახორციელებს სტრუქტურული ერთეულების – განყოფილებების მეშვეობით, რომელთაც ხელმძღვანელობს განყოფილების უფროსი, ხოლო კურირებას უწევენ სამსახურის უფროსის მოადგილეები. ამჟამად სამსახურის განყოფილებებია:
სამსახურს ასევე ჰყავს: ბუღალტერი (ბუღალტრები), თანაშემწე(ები), რომელიც უშუალოდ ექვემდებარება/იან სამსახურის უფროსს.
2018 წლამდე
მინი|150პქ|სამსახურის მიერ გამოცემული ერთ-ერთი [[სამართლებრივი აქტი.]]
2018 წლამდე, სამსახური თავის უფლებამოსილებებს ასევე სტრუქტურული ერთეულების – განყოფილებების მეშვეობით ახორციელებდა, რომელთაც ხელმძღვანელობდნენ განყოფილების უფროსები, ხოლო კურირებას უწევენ სამსახურის უფროსის მოადგილეები. სამსახურის განყოფილებები იყო:
განსაკუთრებული მნიშვნელობიდან გამომდინარე ცალკე იყო შექმნილი ურბანული მართვისა და განვითარების ჯგუფი, რომლის ძირითდი მიზანიც არის:
2014 წლამდე
ყველა დეპარტამენტს ჰყავდა თავისი ხელმძღვანელი - დეპარტამენტის უფროსი, ხოლო განყოფილებას - განყოფილების უფროსი.
მინი|250პქ|თბილისის გენერალური გეგმა - მომზადდა და იმართება არქიტექტურის სამსახურის მიერ.
ფუნქციები
თბილისის არქიტექტურის სამსახურის ძირითადი ფუნქციებია ქ. თბილისის ადმინისტრაციული საზღვრებით დადგენილ ტერიტორიაზე არქიტექტურულ-ქალაქთმშენებლობითი პროცესების მართვა, კერძოდ:
ფუნქციები 2014 წლამდე დეპაარტამენტების მიხედვით
ურბანული დაგეგმარების დეპარტამენტი
სანებართვო დეპარტამენტი
ინფორმაციული უზრუნველყოფის დეპარტამენტი
კონსულტაციის ტიპები:
ადმინისტრაციული დეპარტამენტი
ქონება და ფინანსები
სამსახურის საკუთრებაშია სხვადასხვა სახის უძრავ-მოძრავი ქონება, რომელიც მას ქალაქის მთავრობისგან გადაეცა „საქართველოს დედაქალაქის - თბილისის შესახებ“ საქართველოს კანონის შესაბამისად. დაფინანსების წყაროებია: ქალაქის ადგილობრივი ბიუჯეტიდან გამოყოფილი მიზნობრივი სახსრები, სამსახურის მომსახურებით მიღებული შემოსავლები და სხვადასხვა კრედიტები, თუ გრანტები.
სქოლიო
კატეგორია:თბილისის არქიტექტურა კატეგორია:თბილისის მთავრობა
კაზერტის სამეფო სასახლე
კაზერტის სამეფო სასახლე (Reggia di Caserta) — ყოფილი სამეფო რეზიდენცია სამხრეთ იტალიის ქალაქ კაზერტაში, აშენებულია ნეაპოლის ბურბონ მეფეთათვის. ის იყო უდიდესი სასახლე და ერთ-ერთი უდიდესი ნაგებობა, რაც კი XVIII საუკუნის ევროპაში აშენებულა. 1997 წელს, სასახლე იუნესკომ მსოფლიო მემკვიდრეობის სიაში შეიტანა.
სასახლის მშენებლობა 1752 წელს, მეფე კარლ VII-მ დაიწყო. პროცესს სათავეში მისი არქიტექტორი ლუიჯი ვანვიტელი ჩაუდგა. როდესაც მეფემ ვანვიტელის მიერ გაკეთებული სასახლის გრანდიოზული მოდელი ნახა, გაოცებისა და სიხარულისგან ცრემლები ვერ შეიკავა. პროექტი საბოლოოდ მისმა უმცროსმა ვაჟმა და ტახტის მემკვიდრემ, ფერდინანდ IV-მ დაასრულა. სასახლე ვერსალისა და მადრიდის სამეფო სასახლის სტილშია ნაგები, სადაც მეფემ ბავშვობა გაატარა.
მეფის მთავარი ამოცანა იყო ჰქონოდა ახალი, დიდებული სამეფო სასახლე და სამეფოს ადმინისტრაციული ცენტრი, რომელიც ამავე დროს დაცული იქნებოდა საზღვაო შემოტევებისგან.
1773 წელს, აქრიტექტორი ვანვიტელი გარდაიცვალა და მშენებლობა მისმა ვაჟმა კარლომ განაგრძო, რაც საბოლოოდ 1780 წელს დასრულდა.
სასახლეში სულ 1200 ოთახია, რომელთა შორისაცაა 12 სახელმწიფო აპარტამენტი, ბიბლიოთეკა და თეატრი, რომელიც ნეაპოლის ტეატრო-სან-კარლოს მსგავსია.
სასახლეს გარშემო იტალიაში ერთ-ერთი ყველაზე ფართო ბაღები აკრავს, რომლებიც მრავალი შადრევნითა და უზარმაზარი აკვედუკით გამოირჩევა.
რესურსები ინტერნეტში
კატეგორია:იტალიის სასახლეები კატეგორია:მსოფლიო მემკვიდრეობის ძეგლები იტალიაში
ზელენი-ჰაი (ხერსონის რაიონი)
ზელენი-ჰაი (Зелений Гай) — სოფელი უკრაინაში. მდებარეობს ხერსონის ოლქის ხერსონის რაიონში. 2013 წელს სოფლის მოსახლეობა 145 კაცს შეადგენდა.
რესურსები ინტერნეტში
კატეგორია:ხერსონის რაიონის სოფლები
ბზიკურთკარი
ბზიკურთკარი — სოფელი საქართველოში, დუშეთის მუნიციპალიტეტში, ჟინვალის თემში, მდებარეობს მდინარე ხორხის (მთიულეთის არაგვის მარცხენა შენაკადი) მარცხენა ნაპირზე. ზღვის დონიდან 1080 მეტრზე, დუშეთიდან 55 კილომეტრში.
დემოგრაფია
2014 წლის აღწერის მონაცემებით სოფელში ცხოვრობს 1 ადამიანი.
სქოლიო
კატეგორია:დუშეთის მუნიციპალიტეტის სოფლები
1279
თარიღი უცნობია
*
28 ივლისი
28 ივლისი — გრიგორიანული კალენდრის 209-ე დღე (ნაკიან წლებში – 210-ე დღე). წლის ბოლომდე დარჩენილია 156 დღე.
იხილეთ აგრეთვე
სხვა თვეები:
0728
თეზქერე
თეზქერე (თაზქირა) — პოეტთა ანთოლოგია, რომელშიც მათ ბიოგრაფიულ ცნობებთან ერთად მოთავსებულია რჩეული ნაწარმოებებიც. მასალა ნაწილდებოდა დინასტიური (მაგ., სამანიდთა, ღაზნევიდთა და სხვა ხანის პოეტები) ან გეოგრაფიული პრინციპის მიხედვით. თეზქერე შუა საუკუნეების სპარსულ-ტაჯიკური ლიტერატურის ისტორიის ერთ-ერთი ძირითადი წყაროა. ზოგი პოეტი ან თხზულება მხოლოდ თეზქერეს წყალობით შემორჩა ისტორიას. უძველესი თეზქერეა მუჰამად ავფის „ლუბაბ ალ-ალბაბი“ („გულთა გული“, XIII ს.), უახლესი — „მაჯმა ალ-ფუსაჰა“ („მჭევრმეტყველთა საკრებულო“) რეზა-ყულიხან ჰედიათისა (XIX ს.). მრავალრიცხოვან თეზქერთა შორის გამოირჩევა დავლათშაჰ სამარყანდის „თაზქირათ ლ-შოარა“ („პოეტთა ანთოლოგია“, XV ს.) და ალიშერ ნავოის „მაჯალის ალ-ნაფაისი“ („განძეულთა საკრებულო“, XV ს.).
ლიტერატურა
კატეგორია:სპარსული ლიტერატურა
Lasioglossum atasum
Lasioglossum atasum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1928 წელს.
სქოლიო
atasum
ჩხიკვი
ჩხიკვი, ჯაფარა (Garrulus glandarius) — ფრინველი ბეღურასნაირთა რიგისა. ფერად მიწითალო-რუხია, ბოლო და „ულვაშები“ შავი აქვს, ქოჩორი — შავლაქებიანი, წელი — თეთრი, ფრთაზე — ლამაზი, შავფხაჭებიანი ცისფერი ლაქა. მისი სხეულის სიგრძე 34 სმ, მასა 160 გ აღწევს. გავრცელებულია ევროპაში, აზიასა და ჩრდილო-დასავლეთ აფრიკაში, ბინადრობს შერეულ და ფოთლოვან ტყეებში. საქართველოში მობინადრეა. დებს 4–7 (10-მდე) კვერცხს. იკვებება თესლებით, კენკრით, ხილით, რკოთი და მწერებით, რომელთა განადგურებით ერთგვარი სარგებლობა მოაქვს. საკმაოდ კარგად ბაძავს სხვადასხვა ბგერებს.
ლიტერატურა
კატეგორია:ჩხიკვი
Mioawateria extensaeformis
Mioawateria extensaeformis — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სათავისთაო საკუთრება
სათავისთაო საკუთრება — ტერმინი, რომლითაც ქართულ ისტორიოგრაფიაში აღინიშნება სახლის წევრის ინდივიდუალური, პირადი გარჯილობითა და სახსრებით მონაგარი, მომეტებულად ნასყიდი, „თავისი უცილობელი“ ქონება, განსაკუთრებით ყმა-მამული. ინდივიდუალური, კერძო საკუთრება ჯერ კიდევ IV-V საუკუნეებში გაჩნდა. სათავისო ქონება ადრევე (VI-VIII საუკუნეები) მამულის გვერდით „მონაგებად“ იხსენიება; ამ ინსტიტუტმა უძველეს ქართულ სამართლებრივ წიგნში — ბაგრატ კურაპალატის სამართალში — საკანონმდებლო აღიარებაც პოვა. სათავისთაო საკუთრებას პატრონი თავისუფლად, სახლის სხვა წევრების უკითხავად, განკარგავდა. ეს ქონება საკუთრების უფრო პროგრესული ფორმა იყო, იგი თანდათან ხელს უწყობდა ფეოდალური სახლის საერთო მეურნეობის რღვევას და ინტენსიური მეურნეობის განვითარებას.
ლიტერატურა
კატეგორია:ქართული ტერმინები
ზნამიანკა (ხერსონის რაიონი)
ზნამიანკა (Знам'янка) — სოფელი უკრაინაში. მდებარეობს ხერსონის ოლქის ხერსონის რაიონში. 2013 წელს სოფლის მოსახლეობა 136 კაცს შეადგენდა.
რესურსები ინტერნეტში
კატეგორია:ხერსონის რაიონის სოფლები
ბეთიაშვილები
ბეთიაშვილები — კავთისხევში მცხოვრებნი. XVI საუკუნეში, 1512 წელს, დავით X-მ გაბრიელა ბეთიაშვილი და მისი შვილები როსტია და განონა თავად ივანე შალვას ძე სოლაღაშვილს ნასისხლად უწყალობა.
ლიტერატურა
*
გრეგორიო-დელ-პილარი (სამხრეთი ილოკოსი)
გრეგორიო-დელ-პილარი (ოფიციალურად გრეგორიო-დელ-პილარის მუნიციპალიტეტი; ილოკ: Ili ti Gregorio del Pilar) ― მეხუთე კლასის მუნიციპალიტეტი სამხრეთ ილოკოსის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 4 472 ადამიანს შეადგენს. ადმინისტრაციულად 7 ბარანგაიდ იყოფა.
სქოლიო
კატეგორია:სამხრეთ ილოკოსის მუნიციპალიტეტები
ციცარი
ლიტერატურა
კატეგორია:ქათმისნაირნი
ბლუზი
მინი|[[ბესი სმითი, ერთ-ერთი ადრეული ბლუზის მომღერალი]] ბლუზი — მუსიკის ფორმა და მუსიკალური ჟანრი, წარმოშობილი აფრო-ამერიკულ გაერთიანებებში, კერძოდ - აშშ-ს სამხრეთით, XIX საუკუნის ბოლოს. წარმოიშვა სპირიჩუელებიც, სამუშაო სიმღერების, გალობებისა და სხვა მუსიკალური ფორმებისგან. მოგვიანებით ასევე შერეული იქნა სხვა ჟანრებთან, რომელთა შორის აღსანიშნავია ჯაზი, რითმ ენდ ბლუზი და როკ-ენ-როლი.
ისტორია
ბლუზის სამშობლო ამერიკის შეერთებული შტატებია და მისი პირველი შემსრულებლები აფროამერიკელები იყვნენ. ამიტომ მას ხანდახან შავკანიანების ფოლკ მუსიკასაც უწოდებენ.
სავარაუდოდ მე-20 საუკუნის დასაწყისში ეს მუსიკალური სტილი წარმოიშვა ინგლისური და შოტლანდიური ბალადების, შავკანიანთა შრომის სიმღერების შერწყმით.
ბლუზის ძირითადი მონახაზი როგორც წესი, 12 ტაქტიანია. ტიპური ინსტრუმენტები, რომლებიც გამოიყენება ბლუზის შესრულებისას: გიტარა, ფორტეპიანო, ჰარმონიკა, ბასი, ჩასაბერებიდან - საყვირი, საქსოფონი, ტრომბონი და დასარტყმელი საკრავები.
მელოდიურად ბლუზის განმასხვავებელი ნიშანია დადაბლებული მესამე, მეხუთე და მეშვიდე საფეხურების გამოყენება, ამას უწოდებენ „blue ნოტებს“.
რაც შეეხება ტექსტს, თავდაპირველად მარტო ერთხაზიანი იყო, რომელიც მეორდებოდა სამჯერ, რათა წრე შეკრულიყო (AAA ფორმა ეწოდება). შემდეგ უფრო სტანდარტული გახდა ორი ხაზის გამეორება და მესამე-განსხვავებული, დასკვნის სახით (AAB). ძირითადად ბლუზი ისე იმღერებოდა, რომ ნახევრად რითმული ლაპარაკი ჟღერდა, ნახევრად კი - მელოდია. თავდაპირველად ბლუზის ძირითადი თემა იყო დარდის, უკმაყოფილების გამოხატვა არსებული რეალობის მიმართ.
სქოლიო
კატეგორია:აშშ-ის მუსიკალური ჟანრები *
კენტერბერის მემკვიდრეობის მუზეუმი
კენტერბერის მემკვიდრეობის მუზეუმი — ყოფილი კენტერბერის მუზეუმი სტურის ქუჩაზე, კენტერბერში, სამხრეთ-აღმოსავლეთ ინგლისში, რომელიც მოგვითხრობს ქალაქის ისტორიას. იგი განთავსებული იყო XII საუკუნის ღარიბთა მღვდლების საავადმყოფოში, მდინარე სტურის გვერდით. მუზეუმში გამოიფინა კენტერბერის ჯვარი და შეიცავდა გალერეა “რუპერტ დათვს“, რომლის შემქმნელი მერი ტურტელი იყო, იგი ცხოვრობდა კენტერბერში. ის ატარებდა რეგულარულ ღონისძიებებს და გამოფენებს, ადგილობრივი და ეროვნული ინტერესებიდან გამომდინარე. მუზეუმი დაიხურა 2018 წელს. მას შემდეგ იგი კვლავ გაიხსნა, როგორც: მარლოუს ნაკრები, გაქცევის ოთახი, გამოფენა და შემოქმედებითი სივრცე.
უილიამ მასტერსი
მუზეუმი დააარსა უილიამ მასტერსმა, ადგილობრივი მაცხოვრებელი, რომელიც სპეციალიზირებული იყო ეგზოტიკურ მცენარეებში, კურატორი 1823 წლიდან, 1846 წლამდე.
მუზეუმის დახურვა და ხელახლა გახსნა
მუზეუმი დაიხურა 2018 წელს, ადგილობრივი ინსტიტუტების, მათ შორის, კანტერბერის არქეოლოგიური ტრესტის კამპანიის გამო, რათა ის ღია ყოფილიყო. 2019 წლის 6 აპრილს მუზეუმი ხელახლა გაიხსნა ერთწლიანი გამოფენით სახელწოდებით “მარლოუს ნაკრები“.
კანტერბერის მემკვიდრეობის მუზეუმი
იყო გამოფენა “გობელენი“, იგი ფარავდა სამ კედელს, რომელიც აჩვენებდა თომას ბეკეტის ცხოვრების ისტორიას. იქ იყო ძვლების ჩვენება, ნაპოვნი ადგილობრივად, სასამართლო ექსპერტიზის და რეკონსტრუქციული სახეების შეხვედრების დროს, “Mec the Ancestors“ შოუდან. საქსონურ გალერეაში დაფასებული ექსპონატი იყო, კენტერბერის ჯვარი (850 წელი), რომელიც აღმოაჩინეს წმინდა ჟორჟის ქუჩაზე, 1867 წელს. ის არის ტრადიციულად ერთ–ერთი თორმეტი ჯვარიდან, რომელიც აღინიშნება ეკლესიის კედლებზე.
ასევე იყო ავეჯი, საყოფაცხოვრებო ნივთები, იარაღი და ჯავშანი, ასევე კენტერბერის გულსაკიდი: საქსური ვერცხლის პორტატული საათი, რომელიც 2009 წელს, კენტერბერის საკათედრო ტაძარს გამოფენისთვის გადაეცა. იგი გაკეთდა გულსაკიდის სახით, მიეკუთვნება ვერცხლისმცოდნე წმინდა დუნსტანს. იგი გამოიყენებოდა, ლოცვის დროის გასაზომად. იგი 1948 წელს, გათხრების დროს, საკათედრო ტაძარში აღმოაჩინეს. “ინკვიქტა ლოკომოტივი“-ის ექსპონატები აქ იყო განთავსებული. 2009 და 2012 წლებში, კენტერბერის მემკვიდრეობის მუზეუმმა, “Beaney“-ის განახლების დროს მრავალი ექსპონატი გამოიტანა, მათ შორის სერ ბასილ დიქსუელმა ვან დიკმა იყიდა 1 მილიონი ფუნტი სტერლინგით შეფასებული ნივთი, 2004 წელს. სერ ბასილი ცხოვრობდა ბრუმის პარკში, კენტერბერის მახლობლად.
რუპერტის დათვის მუზეუმი
რუპერტის დათვის მუზეუმი გაიხსნა 2003 წელს, მემკვიდრეობის ლატარიის ფონდის გრანტით 500,000 ფუნტი სტერლინგით. რუპერტ დათვის შემქმნელი, მერი ტურტელი გაიზარდა და დაესწრო ხელოვნების სკოლას კენტერბერში. რუპერტის დათვის მუზეუმი მოიცავს აქტივობებს ბავშვებისთვის თამაშის, გართობისა და განათლების თემაზე. იგი მოიცავს “Bagpuss and Clangers“ ჩვენებას ორიგინალური სატელევიზიო შოუების ნივთებით, როგორიცაა ემილის ვიტრინა “Bagpuss“–ის გახსნის სცენა, მისმა შემქმნელებმა პიტერ ფირმინმა და ოლივერ პოსტგეიტმა, გადაიღეს პროგრამები ფირმინის სახლში, კენტერბერისთან ახლოს.
მუზეუმს მხარი დაუჭირა მემკვიდრეობის ლატარიის ფონდმა და ექსპრეს გაზეთებმა.
გამოფენები, ღონისძიებები და ხელმისაწვდომობა
დაგეგმილი იყო რეგულარული საოჯახო ინტერაქტიული ღონისძიებები. 2008 წლის ივნისში იყო ორდღიანი ზეიმი, იან ფლემინგის დაბადებიდან ასი წლის იუბილესა და ჯეიმზ ბონდის ფილმებზე. 2008 წლის ნოემბერში იყო რუპერტის დათვების დღე, მულტფილმის ახალმა ილუსტრატორმა, სტიუარტ ტროტერმა, ხელი მოაწერა რუპერტის წიგნებს. 2009 წლის ივლისში, მუზეუმმა აღნიშნა, 1969 წელს ნილ არმსტრონგის პირველი მთვარეზე ფეხის დადგმა. ეს იყო ინტერაქტიული ღონისძიება საზოგადოებასთან, ასტრონომებთან საუბრისას. ასტროდომი, რომელიც აჩვენებს ღამის ცისა და მზის სისტემის 3D ტურს. 2009 წელს, მუზეუმმა აღნიშნა გამოფენა და “Clangers TV“-ის შოუს 40 წლის იუბილე ორი ინტერაქტიული ღონისძიებით, რომელიც მოიცავდა შეხვედრას შოუს დამფუძნებელთან, პიტერ ფირმინთან. ოლივერ პოსტგეიტი, “Bagpuss and Clangers“–ის შემქმნელი, ცხოვრობდა ადგილობრივად და გარდაიცვალა 2008 წელს, მაგრამ მისი შემოქმედება მუზეუმს გადაეცა მისი სიცოცხლის განმავლობაში.
მუზეუმი ღია იყო სეზონურად, მარტიდან-სექტემბრამდე და ასევე ღია იყო სკოლის არდადეგების დროს, შეზღუდული შესაძლებლობის მქონე პირებისთვის.
სქოლიო
კატეგორია:მუზეუმები კატეგორია:გაერთიანებული სამეფოს მუზეუმები კატეგორია:ინგლისის მუზეუმები კატეგორია:კენტერბერის მუზეუმები კატეგორია:მემკვიდრეობის მუზეუმები
Lasioglossum athabascense
Lasioglossum athabascense — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1933 წელს.
სქოლიო
athabascense
ხერმან რიესკო
ხერმან რიესკო ერასურისი (Germán Riesco Errázuriz; დ. 28 მაისი, 1854, რანკაგუა, ჩილე — გ. 8 დეკემბერი, 1916, სანტიაგო, ჩილე) — ჩილელი პოლიტიკური მოღვაწე. ჩილეს პრეზიდენტი 1901–1906  წლებში.
ხერმან რიესკო ერასურისი დაიბადა 1854 წლის 28 მაისს, რანკაგუა, ჩილე. იგი იყო ჩილეს მეთოთხმეტე პრეზიდენტი 1901 წლის 18 სექტემბრიდან, 1906 წლის 18 სექტემბრამდე.
სქოლიო
კატეგორია:ჩილეს პრეზიდენტები კატეგორია:დაბადებული 28 მაისი კატეგორია:დაბადებული 1854 კატეგორია:გარდაცვლილი 8 დეკემბერი კატეგორია:გარდაცვლილი 1916 კატეგორია:ერასურისის ოჯახი
ფინიკიელები
ფინიკიელები — უძველესი ერი, ფინიკიის მკვიდრები, ცხოვრობდნენ ლევანტის (ლიბანის) სანაპირო ზოლსა და ხმელთაშუა ზღვის აღმოსავლეთ ნაწილში.
ფინიკიელები ცხოვრობდნენ კარგი ნავსაყუდელებით გამორჩეულ და ერთმანეთთან ჯაჭვივით გადაბმულ დამოუკიდებელ ქალაქებში, დღევანდელი ლიბანის სანაპიროზე. ისინი ძველი მსოფლიოს საუკეთესო ზღვაოსნები, მოგზაური ვაჭრები იყვნენ. როგორც ზოგადად ქანაანელებს სჩვეოდათ, არ იზიდავდათ მიწათმოქმედება, ისინი უპირატესობას ზღვაოსნობას, ხელოსნობასა და ვაჭრობას ანიჭებდნენ.
ვაჭრობა და ხელოსნობა
ფინიკიელები მთელ მსოფლიოში ვაჭრობდნენ. იძენდნენ ჩინეთიდან და ინდოეთიდან დასავლეთში შეტანილ ძვირფას საქონელს. შემდეგ საქონელი ზღვით გაჰქონდათ ეგვიპტეში, საბერძნეთში, იტალიასა და ჩრდილოეთ აფრიკაში. ფინიკიელები ვაჭრობის წყალობით გამდიდრდნენ და გაძლიერდნენ. მათ საკუთარი თვალით ნახეს მინოსელებისა და მიკენელების აღზევება და დაცემა, ხელს უწყობდნენ საბერძნეთს, შემდეგ კი რომის გაძლიერებას. ფინიკიელები ხელმარჯვე ოსტატებიც იყვნენ. ისინი ამზადებდნენ მინის ნაკეთობებს, ლითონის ნივთებს, სამკაულებსა და სამოსს. მათი გამოგონებაა, ასევე, მინის ბერვა. ტვიროსის ნავსადგური განთქმული იყო ძოწისფერი საღებავით, რომელიც ბერძნებისა და რომაელების შეფასებით, მაღალი ხარისხის იყო.
ფინიკიური ნავსადგური
ლევანტში ფინიკიელთა ნავსადგურები იყო უგარიტი, სიდონი, ბიბლოსი და ბერიტუსი (ბეირუთი). მთავარი ნავსადგური იყო ტვიროსი, რომელიც, გადმოცემის თანახმად, 4750 წლის წინათ დაარსდა. ამ ქალაქს მჭიდრო კავშირი ჰქონდა ისრაელთან. ტვიროსის მეფე აჰირამი ამარაგებდა მეფე სოლომონს იერუსალიმში სოლომონის ტაძრის მშენებლობისთვის საჭირო ლიბანური კედრითა და ხელოსნებით. კვიპროსიდან ფინიკიელებმა თანდათანობით გადაინაცვლეს დასავლეთისკენ და ხმელთაშუა ზღვისპირეთის გარშემო მრავალი კოლონია დააარსეს. ყველაზე მნიშვნელოვანი კოლონია, კართაგენი, რომელიც მდებარეობდა ჩრდილოეთ აფრიკაში, დიდ ქალაქად იქცა. დანარჩენი კოლონიები წამოიქმნა ესპანეთში, მალტაზე, სიცილიაზე, მაროკოსა და სარდინიაზე. მოგვიანებით, ფინიკიელებმა დაიპყრეს კადისი, ტანჟერი და დასავლეთ აფრიკის სანაპიროზე გახსნეს სავაჭრო ბაზები. საბოლოოდ, მათი სამშობლო დაახლოებით ძვ. წ. 570 წელს დაიპყრეს ბაბილონელებმა. ამის შემდეგ კოლონიებმა კვლავ მოიპოვეს დამოუკიდებლობა, მათ შორის უმთავრესი პორტი კართაგენი იყო.
შორეული მოგზაურობები
ძვ. წ. VI საუკუნეში ეგვიპტემ აფრიკის გარშემო სამოგზაუროდ დაიქირავა ფინიკიელი მეზღვაურები, რომელთა მოგზაურობამ 3 წელს გასტანა. ხშირი ვაჭრობა შორეულ ქვეყნებთან, მაგ. კალით და ვერცხლით მდიდარ ბრიტანეთთან, დაახლოებით, 450 წელს დაიწყო. ფინიკიელთა დაცემა 200-100 წლებში მოხდა, როდესაც ხმელთაშუაზღვისპირეთში კონტროლის დამყარების, მიზნით რომის იმპერიამ კართაგენი გაადანგურა.
რესურსები ინტერნეტში
კატეგორია:ზღვის ხალხი კატეგორია:ფინიკია კატეგორია:გამქრალი ხალხი
1280
თარიღი უცნობია
*
ივანე სოლაღაშვილი
ივანე შალვას ძე სოლაღაშვილი — სოლაღაშვილების სათავადოს სახლის უფროსი. მოიხსენიება 1505-1525 წლების საბუთებში. ივანე სოლაღაშვილს დავით X-ის კარზე მეფის სახლთუხუცესის („მეფის პალატის უხუცესი“) და მწიგნობართუხუცესის („მწიგნობართა მთავარი“) სახელო ეკავა.
ლიტერატურა
კატეგორია:ქართლის სამეფო
ზორივკა (ხერსონის რაიონი)
ზორივკა (Зорівка) — სოფელი უკრაინაში. მდებარეობს ხერსონის ოლქის ხერსონის რაიონში. 2013 წელს სოფლის მოსახლეობა 246 კაცს შეადგენდა.
რესურსები ინტერნეტში
კატეგორია:ხერსონის რაიონის სოფლები
დორიგოს ეროვნული პარკი
დორიგოს ეროვნული პარკი მდებარეობს ავსტრალიის შტატ ახალ სამხრეთ უელსში, სიდნეის ჩრდილოეთით, 580 კილომეტრში. იგი შედის მსოფლიო მემკვიდრეობის ძეგლების სიაში, როგორც გონდვანას ტენიანი ტყეების ნაწილი.
thumb|left|დორიგოს ეროვნული პარკი|450px
კატეგორია:ავსტრალიის ეროვნული პარკები
Miraclathurella
Miraclathurella — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
დიანა (უელსის პრინცესა)
thumb|დიანა 1995 წელს დიანა, უელსის პრინცესა (Diana Princess of Wales, ქალიშვილობის გვარით სპენსერი; დ. 1 ივლისი, 1961, ნორფოლკი, გაერთიანებული სამეფო — გ. 31 აგვისტო, 1997, პარიზი, საფრანგეთი) — გაერთიანებული სამეფოს ტახტის მემკვიდრის პრინც ჩარლზის (შემდგომში ჩარლზ III-ის) პირველი ცოლი. აგრეთვე ცნობილია როგორც პრინცესა დიანა, ლედი დიანა, ან ლედი დი.
ოჯახი
დიანა გრაფ სპენსერის ქალიშვილი და სპენსერ-ჩერჩილების ოჯახის წარმომადგენელი იყო, საიდანაც ჰერცოგი მელბურნი და უინსტონ ჩერჩილი იყვნენ. დიანამ პრინცი ჩარლზი საქველმოქმედო საღამოზე გაიცნო, 1981 წელს კი ცოლად გაჰყვა. ერთი წლის თავზე პირველი ვაჟი პრინცი უილიამი შეეძინათ, 1984 წელს კი მეორე ვაჟი ჰარი დაიბადა.
დიანა ძირითად დროს შვილების აღზრდას უთმობდა და თითქმის აღარსად ჩნდებოდა, თუმცა არასდროს მიუტოვებია ის, რაც ყოველთვის ძალიან უყვარდა — ქველმოქმედება. რამდენიმე წელში ჩარლზსა და დიანას შორის ურთიერთობა ძალიან დაიძაბა. ამასთან ერთად, ცნობილი გახდა დიანას ჯეიმზ ჰევითთან ურთიერთობის შესახებ. თანაც, დიანა ვერ ეგუებოდა სამეფო კარის ცხოვრებას, რაც 1995 წელს განქორწინებით დასრულდა.
დიანა ახლა უფრო მეტ დროს უთმობდა ქველმოქმედებას. ჩარლზთან გაყრიდან რამდენიმე თვეში მან დოდი ალფაედი გაიცნო, რომელთანაც ძალიან ახლო ურთიერთობა ჰქონდა. დიანას დოდი შეუყვარდა, დოდის კი — დიანა. ის ბედნიერი იყო, რომ გვერდით ჰყავდა ადამიანი, რომელიც ძალიან უყვარდა.
1997 წლის ზაფხულში ისინი პარიზში ისვენებდნენ. 31 აგვისტოს დიანა და დოდი ავტოკატასტროფაში მოყვნენ, რის შედეგადაც მათი გადარჩენა ვერ მოხერხდა.
არსებობს ვერსია, რომ დიანასა და დოდის სიკვდილი უბედური შემთხვევით გამოწვეული არ იყო. თვლიან, რომ დიანას ეს მოუწყეს. ამასთან, ადანაშაულებენ ექიმს, რომ მან არ მოახდინა სწრაფი რეაგირება. ამ თემასთან დაკავშირებით დოდი ალფაედის მამამ ფილმიც გადააღებინა სახელად „კრიმინალური მკვლელობა“, რომელიც დიდ ბრიტანეთში აკრძალულია.
რესურსები ინტერნეტში
კატეგორია:უელსის პრინცესები კატეგორია:დაბადებული 1 ივლისი კატეგორია:დაბადებული 1961 კატეგორია:გარდაცვლილი 31 აგვისტო კატეგორია:გარდაცვლილი 1997
ნახიდურის ბრძოლა
ნახიდურის ბრძოლა 1599 — ბრძოლა ქართლისა და ოსმალეთის ლაშქარს შორის. ოსმალთაგან გორის ციხის გათავისუფლების შემდეგ (გორის ბრძოლა) თავრიზის ბეგლარბეგმა სულთნის ბრძანებით საქართველოში ილაშქრა. ჯარი ალგეთის ხეობაში, სოფ. ნახიდურთან დაბანაკდა. ქართლის მეფე სიმონ I მტერს მცირერიცხოვანი ლაშქრით მიეგება. ქართველთა ჯარის თავმოყრა დამთავრებული არ იყო, ამიტომ მეფეს ბრძოლის დაწყებას არ ურჩევდნენ, მაგრამ სიმონ I-მა რჩევა არ მიიღო და მტერს მედგრად შეუტია. თვით მეფე მამაცურად იბრძოდა ბრძოლის შუაგულში. დაახლოებით ხუთსაათიანი ბრძოლის შემდეგ ოსმალთა რიცხოვრივი უპირატესობის შედეგად ქართველები იძულებული გახდნენ უკან დაეხიათ. ოსმალებმა ბრძოლით მისდიეს ქართველთა ლაშქარს. სოფ. ფარცხისთან (ახლანდელი თეთრიწყაროს მუნიციპალიტეტი), ვიწრო გზაზე, სიმონ I ცხენიანად ჩაეფლო და იძულებული გახდა დანებებოდა ოსმალთა სარდალს.
ლიტერატურა
კატეგორია:საქართველოს ბრძოლები კატეგორია:XVI საუკუნის ბრძოლები კატეგორია:ოსმალეთის ბრძოლები
Island Records
Island Records — ხმისჩამწერი ლეიბლი, რომელიც დაფუძნებული იქნა ბრიტანელი პროდიუსერების მიერ, იამაიკაზე. წლების განმავლობაში მისი მთავარი ოფისი მდებარეობდა ლონდონში, მაგრამ ამჟამად მას ფლობს კომპანია Universal Music Group. ლეიბლი იმართება კომპანიის The Island Def Jam Music Group მიერ.
რესურსები ინტერნეტში
კატეგორია:მუსიკალური ლეიბლები კატეგორია:Universal Music Group
ვანვიტელის აკვედუკი
ვანვიტელის აკვედუკი ან კაროლინოს აკვედუკი (Acquedotto Carolino) — აკვედუკი, რომელიც კაზერტის სამეფო სასახლისა და სან-ლეუჩიოს კომპლექსს წყლით ტაბურინოს მთებიდან ამარაგებდა. მისი სიგრძე 38 კმ-ია და უმეტესი ნაწილი მიწისქვეშაა განლაგებული.
აკვედუკის მშენებლობა 1753 წელს ბურბონმა მეფე კარლ III-მ დაიწყო, პროექტი მისმა არქიტექტორმა ლუიჯი ვანვიტელიმ შეადგინა. მშენებლობა 1762 წელს დასრულდა.
დღეისათვის შესანიშნავადაა შემორჩენილი აკვედუკის 529 მეტრი სიგრძისა და 55.8 მეტრი სიმაღლის ხიდის სქეცია ვალე-დი-მადალონის პროვინციაში. აკვედუკის აღნიშნული სექცია 1997 წელს იუნესკომ მსოფლიო მემკვიდრეობის სიაში შეიტანა.
ივანივკა (ხერსონის რაიონი)
ივანივკა (Іванівка) — სოფელი უკრაინაში. მდებარეობს ხერსონის ოლქის ხერსონის რაიონში. 2013 წელს სოფლის მოსახლეობა 725 კაცს შეადგენდა.
რესურსები ინტერნეტში
კატეგორია:ხერსონის რაიონის სოფლები
შოჩიმილკოს ტბა
შოჩიმილკოს ტბა (Lago de Xochimilco) — უძველესი ჩაკეტილი ტბა მექსიკაში, მეხიკოს ველზე. მიეკუთვნება მლაშე ტბათა სერიას, რომელშიც შედიან ტესკოკო, სუმპანო და ხალტოკანი, ასევე მტკნარი ტბა ჩალკო. თვითონ შოჩიმილკო მტკნარი ტბაა. ამ ტბებთან სახლობდა ისეთი ცივილიზაციები, როგორებიცაა ტეოტიუაკანები, ოლმეკები და აცტეკები.
შოჩიმილკოს ტბის მტკნარი წყალი, მოსახლეობას საშუალებას აძლევდა მის სამხრეთ ნაწილში ჩინამპას წესით განევითარებინა სასოფლო-სამეურნეო საქმიანობა. სწორედ ამიტომ, ეს ტერიტორია გახდა აცტეკების პირველი სამიზნე, რომლებმაც შემდეგ იგი დაიპყრეს.
1968 წლის მეხიკოს ზაფხულის ოლიმპიურ თამაშებზე შოჩიმილკო მასპინძლობდა კანოეებით და ნიჩბოსნობაში შეჯიბრებას.
რესურსები ინტერნეტში
კატეგორია:მექსიკის ტბები
Lasioglossum athrix
Lasioglossum athrix — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1995 წელს.
სქოლიო
athrix
მდინარე ჯარდინის ეროვნული პარკი
მდინარე ჯარდინის ეროვნული პარკი — მდებარეობს ავსტრალიის შტატ კუინზლენდში, ბრიზბენის ჩრდილო-დასავლეთით 2137 კმ-ზე.
ჯეი-ზი
შონ კორი კარტერი (დ. 4 დეკემბერი, 1969), უფრო მეტად ცნობილი სასცენო ფსევდონიმით ჯეი-ზი (Jay-Z) — ამერიკელი რეპერი, ბიზნესმენი და მსახიობი. იგი არის ამერიკის ერთ-ერთი გავლენიანი ჰიპ-ჰოპ შემსრულებელი, რომლის ქონება 450 მილიონ აშშ დოლარს შეადგენს. მას მსოფლიო მასშტაბით გაყიდული აქვს დაახლოებით 50 მილიონი ალბომი, მიღებული აქვს 24 გრემის ჯილდო და მრავალი სხვა ნომინიმაცია.
ჯეი-ზი არის კლუბის 40/40 და NBA-ს New Jersey Nets თანამფლობელი და ასევე ჩაცმულობის ხაზის Rocawear შემქმნელი. იგი არის Def Jam Recordings-ის ყოფილი გენერალური დირექტორი, ლეიბლის Roc-A-Fella Records ერთ-ერთი დამფუძნებელი და Roc Nation-ის უშუალო დამფუძნებელი. როგორც სოლო-შემსრულებელს, მას აქვს დამყარებული რეკორდი ბილბორდ 200-ში ერთდროულად რამდენიმე ალბომის წარმატების მხრივ. ბილბორდის ცხელ ასეულში პირველ ადგილზე სხვადასხვა დროს მოხვდა მისი ოთხი სინგლი.
2008 წლის 4 აპრილს მან იქორწინა ბიონსე ნოულსთან. 2009 წლის 11 დეკემბერს ჯეი-ზი ბილბორდის მიერ დასახელებული იქნა 2000-2009 წლების #5 საუკეთესო მამაკაც შემსრულებლად და მეოთხე პოზიციაზე რეპერ შემსრულებელთა სიაში, ემინემის, ნელისა და 50 Cent-ის შემდეგ.
ადრეული ცხოვრება
დედის თანახმად, კარტერი ღამით ოჯახს აღვიძებდა სამზარეულოს მაგიდაზე რიტმების დაკვრით. საბოლოოდ, დედამ მას დაბადების დღეზე უყიდა ბუმ-ბოქსი და მუსიკისადმი ინტერესი უფრო გაუღვივა. მან დაიწყო ფრისტაილი, ტექსტების წერა და თავისი დროის პოპულარული მუსიკოსების მოსმენა. სამეზობლოში კარტერი ცნობილი იყო ზედმეტსახელით Jazzy, რომელიც შემდგომში იქცა მის სასცენო სახელად Jay-Z. ეს აგრეთვე არის მისი მუსიკალური დამრიგებლის, Jaz-O-სადმი პატივისცემის ნიშანი, ისევე, როგორც ნიუ-იორკის მეტროს ხაზის J/Z-ის ციტირება (მისი ერთ-ერთი სადგური მდებარეობს ბრუკლინში).
ადრეული კარიერა
ჯეი-ზი ნაწილობრივ ჟღერს Jaz-O-ს 1980-იანი და 1990-იანი წლების ადრეულ ჩანაწერებზე - მათ შორის, სიმღერებში "The Originators" და "Hawaiian Sophie". ჯეი-ზი ხმისჩამწერ ლეიბლთან კონტრაქტის მოსაპოვებლად აგრეთვე მონაწილეობდა 1990-იანი წლების დასაწყისში გამართულ რეპ-შეჯიბრებში LL Cool J-სთან. ფართო მსმენელმა იგი გაიცნო Big Daddy Kane-ის 1994 წლის ალბომზე Daddy's Home წარმოდგენილი "Show and Prove"-ით. ამ პერიოდში ჯეი-ზის იცნობდნენ, როგორც Big Daddy Kane-ის „ჰაიპ-მენს“, თუმცა კეინი ხსნის, რომ ეს მოვალეობა მასთან არავის ჰქონია და ამის მაგივრად მასთან უბრალოდ მოწვეული სტუმრები ჩნდებოდნენ. მისი თქმით, კოსტუმის გამოსაცვლელად სცენის დატოვებისას იგი სცენაზე ჯეი-ზის და Positive K-ს ტოვებდა, რომლებიც მის დაბრუნებამდე ფრისტაილს ასრულებდნენ. ახალგაზრდობაში ჯეი-ზი Big L-ის სიმღერაში "Da Graveyard" და Mic Geronimo-ს "Time to Build"-ში (1995) გამოჩნდა (რომელშიც აგრეთვე მონაწილეობდნენ DMX და ჯა რული. კარტერის პირველი ოფიციალური რეპ-სინგლი იყო "In My Lifetime", რომელსაც ახლდა მუსიკალური ვიდეოც. სინგლის b-გვერდს, "I Can't Get With That", ასევე დაერთო გამოუცემელი მუსიკალური ვიდეოს მომზადება.
სქოლიო
კატეგორია:ამერიკელი მუსიკოსები კატეგორია:ამერიკელი რეპერები კატეგორია:დაბადებული 4 დეკემბერი კატეგორია:დაბადებული 1969 კატეგორია:ნიუ-იორკელები
The Doors
The Doors — ამერიკული როკ-ჯგუფი, ჩამოყალიბებული 1965 წელს ლოს-ანჯელესში, ვოკალისტ ჯიმ მორისონის, კლავიშისტ რეი მანზარეკის, გიტარისტ რობი კრიგერის და დრამერ ჯონ დენსმორის მიერ. The Doors ითვლება უნიკალურ და 1960-იანი წლების ერთ-ერთ სკანდალურ და გავლენიან როკ-ჯგუფად - როგორც მორისონის ტექსტების და ქარიზმის, ასევე მისი არაპროგნოზირებადი ქცევის გამო. 1971 წლის 3 ივლისს იგი 27 წლის ასაკში დაიღუპა. დარჩენილი წევრები ტრიოს სახით გამოდიოდნენ 1973 წლამდე. ჯგუფის სახელი მომდინარეობს ოლდოს ჰაქსლის წიგნის აღქმის კარები სათაურიდან, რომელიც, თავის მხრივ, უილიამ ბლეიკის ციტატას უკავშირდება: „აღქმის კარები დაწმენდილი რომ იყოს, ყველაფერი ადამიანის წინაშე ისე წარსდგებოდა, როგორც ის სინამდვილეშია - უსასრულოდ.“
1966 წელს The Doors-მა Elektra Records-თან კონტრაქტი გააფორმა და 1967-1971 წლებში რვა ალბომი გამოსცა. აქედან შვიდი მოხვდა Billboard 200-ის სათავეში და პლატინის ან უფრო მაღალი სტატუსები მოიპოვა. პირველი ალბომი იყო The Doors, რომელსაც მოჰყვა Strange Days (1967), Waiting for the Sun (1968), The Soft Parade (1969), Morrison Hotel (1970), Absolutely Live (1970) და L.A. Woman (1971). საერთო ჯამში მათ აშშ-ში მიიღეს 20 ოქროს, 14 პლატინის და 5 მულტიპლატინის ჯილდო. 1971 წლის ბოლოსთვის ცნობილი იყო, რომ The Doors-მა აშშ-ში გაყიდა 4.190.457 ალბომი და 7.750.642 სინგლი. აშშ-ში მათი სამი სინგლიდან თითო გაიყიდა 3 მილიონი ასლის სახით - "Light My Fire", "Hello, I Love You" და "Touch Me". მორისონის გარდაცვალების შემდეგ დარჩენილმა ტრიომ გამოუშვა Other Voices და Full Circle, კრიგერის და მანზარეკის ვოკალებით. სამი წევრი აგრეთვე მუშაობდა An American Prayer-ზე (1978), რომელზეც მორისონის საუბარი ჟღერს, ისევე, როგორც 1997 წლის ი შესულ ბოქს-სეტში "Orange County Suite"-ზე. მანზარეკი, კრიგერი და დენსმორი 2000 წელს გაერთიანდნენ და VH1-ის "Storytellers"-ში გამოვიდნენ. მათ აგრეთვე ჩაწერეს Stoned Immaculate: The Music of the Doors, სხვა მუსიკოსების მონაწილეობით.
მიუხედავად იმისა, რომ ჯგუფის აქტიური კარიერა 1973 წელს დასრულდა, მათი პოპულარობა გაგრძელდა. RIAA-ს თანახმად, მხოლოდ აშშ-ში საერთო ჯამში გაიყიდა მათი 33 მილიონი ჩანაწერი, მსოფლიოში კი - 100 მილიონი , რითაც The Doors ყველა დროის ერთ-ერთი გაყიდვადი ჯგუფია. იგი მოხვედრილა მრავალი გამოცემის მიერ შედგენილ საუკეთესო შემსრულებლების სიებში. Rolling Stone-მა The Doors საასახელად ყველა დროის 100 საუკეთესო შემსრულებელს შორის. გამოცემის მიერ შედგენილ „ყველა დროის 500 საუკეთესო ალბომის“ სიაში მოხვდა ალბომები The Doors (1967), L.A. Woman (1971) და Strange Days (1967), შესაბამისად, 42-ე, 362-ე და 407-ე პოზიციებზე.
მნიშვნელოვანია, რომ The Doors იყო პირველი ამერიკული ჯგუფი, რომელმაც დააგროვა რვა ოქროს და პლატინის გრამფირფიტა.
2002 წელს მანზარეკი და კრიგერი კვლავ ერთად გამოდიოდნენ, სახელით Doors of the 21st Century, ვოკალისტ იენ ესტბერის (The Cult) მონაწილეობით. დენსმორმა გადაწყვიტა, პროექტში მონაწილეობა არ მიიღო და, მორისონის მემკვიდრეებთან ერთად, დუეტს უჩივლა ჯგუფის სახელის გამოყენების გამო. დავა მის სასარგებლოდ გადაწყდა. ამიტომ, დუეტმა სახელი შეიცვალა და Riders On the Storm გახდა, მოგვიანებით კი - Manzarek-Krieger. 2013 წლამდე, მანზარეკის 74 წლის ასაკში გარდაცვალებამდე, ისინი ერთად გამოდიოდნენ.
წარმოშობა: 1965-1966
The Doors-ის წარმოშობა ნაცნობების და UCLA კინოხელოვნების სკოლის სტუდენტების, ჯიმ მორისონის და რეი მანზარეკის შემთხვევითი შეხვედრის წყალობით მოხდა ვენის ბიჩში, კალიფორნია 1965 წლის ივლისში. მორისონმა მანზარეკს უთხრა, რომ სიმღერებს წერდა და უკანასკნელის წაქეზებით მორისონმა Moonlight Driveიმღერა. მორისონის სიმღერის ტექსტებით მოხიბლულმა მანზარეკმა ჯგუფის შექმნა ივარაუდა.
კლავიშზე დამკვრელი მანზარეკი თავის ძმასთან, რიკ მანზარეკთან ერთად ჯგუფ Rick and The Ravens-ში იყო, მაშინ როდესაც რობი კრიგერი და ჯონ დენსმორი The Psychedelic Rangers-ში უკრავდნენ და მანზარეკს იოგის და მედიტაციის სეანსებიდან იცნობდნენ. აგვისტოში, დენსმორი ჯგუფს შეუერთდა და The Ravens-ის წევრებთად და ბას-გიტარისტ პეტი სალივანთან ერთად ექვს სიმღერიანი დემო ჩაწერა 1965 წლის სექტემბერში. ის ფართოდ გავრცელდა არალეგალურად და მთლიანად The Doors-ის 1997 წლის ბოქს-სეტში გამოჩნდა.
სქოლიო
კატეგორია:ამერიკული როკ-ჯგუფები კატეგორია:The Doors
ხუან კარლოს ფერერო
ხუან კარლოს ფერერო დონატი (Juan Carlos Ferrero Donat; დ. 12 თებერვალი, 1980, ონტენიენტე, ესპანეთი) — ესპანელი ყოფილი პროფესიონალი ჩოგბურთელი, მსოფლიოს ყოფილი პირველი ჩოგანი.
ფერეროს 1 დიდი სლემის ტურნირი აქვს მოგებული – 2003 წელს, მან საფრანგეთის ღია პირველობის ფინალში ნიდერლანდელი მარტინ ვერკერკი 3 სეტში დაამარცხა. ესპანელს ასევე 4 მასტერსის ტურნირი აქვს მოგებული. ჯამში ფერერომ კარიერაში ATP-ის 16 ტურნირი მოიგო ერთეულებში. იგი 8 კვირის განმავლობაში იკავებდა ჩოგბურთელთა რეიტინგში პირველ ადგილს. სანაკრებო დონეზე, მან სამჯერ მოიგო დეივისის თასი ესპანეთის ნაკრებთან ერთად.
ფერერომ კარიერა 2012 წელს დაასრულა.
პირადი ცხოვრება
ფერერომ 7 წლის ასაკში დაიწყო ჩოგბურთის თამაში, მამასთან ედუარდოსთან ერთად. ჰყავს ორი და – ანა და ლაურა. ხუან კარლოსის დედა როზარიო, რომელიც ჩოგბურთისადმი სულისჩამდგმელი იყო ხუანისთვის, კიბოსგან გარდაიცვალა, როდესაც ხუანი 17 წლის იყო. ფერეროს ჰყავს მეუღლე და ქალიშვილი, რომელიც წყვილს 2014 წლის სექტემბერში შეეძინა.
ბავშვობაში მისი ფავორიტი ჩოგბურთელი ამერიკელი ჯიმ კურიე იყო, რომელმაც კარიერაში 4 დიდი სლემის ტურნირი მოიგო. ფეხბურთში „რეალ მადრიდს“ გულშემატკივრობს. უყვარს მანქანებისა და მოტოციკლების შეგროვება. ფერერო ფლობს საკუთარ საჩოგბურთო აკადემიას, სადაც 14-დან 21-წლამდე ახალგაზრდები ვარჯიშობენ. ასევე ესპანელი რამდენიმე სასტუმროს და რესტორნის მფლობელია.
ATP-ის მსოფლიო ტურის ფინალი: 1 (0–1)
(დ) – დახურული კორტი
ომარ ტაკიძე
ომარ ტაკიძე (დ. 10 მაისი, 1973) — ქართველი პოლიტიკოსი, თანამდებობის პირი. შუახევის მუნიციპალიტეტის მერი 2021 წლის 27 ოქტომბრიდან.
თვითმმართველობის არჩევნები 2021
2021 წლის თვითმმართველობის არჩევნებზე „ქართული ოცნებს“ სახელით იყრიდა კენჭს შუახევის მუნიციპალიტეტის მერობის კანდიდატად. მისი მთავარი კონკურენტი არჩევნებზე იყო „ერთიანი ნაციონალური მოძრაობის“ კანდიდატი როინ ზოიძე. ტაკიძემ პირველ ტურში ხმათა 56,32% (5481 ხმა) მიიღო და გამარჯვება პირველ ტურში მოახერხა.
სქოლიო
კატეგორია:დაბადებული 5 ოქტომბერი კატეგორია:დაბადებული 1973 კატეგორია:შუახევის მუნიციპალიტეტის მერები კატეგორია:„ქართული ოცნების“ წევრები
ეიდურ გუდიონსენი
ეიდურ გუდიონსენი (Eiður Guðjohnsen) — ისლანდიელი ფეხბურთელი, ისლანდიის ეროვნული საფეხბურთო ნაკრების ყველა დროის საუკეთესო ბომბარდირი.
საკლუბო კარიერა
გუდიონსენის საკლუბო კარიერა მშობლიურ ისლანდიაში დაიწყო და ჰოლანდიაში, ერედივიზიაში გაგრძელდა. ამის შემდეგ გუდიონსენი გადავიდა ინგლისში, სადაც მისი პირველი კლუბი იყო „ბოლტონი“, შემდეგ კი „ჩელსი“. სწორედ „ჩელსიში“ გახდა გუდიონსენი სახელგანთქმული ფეხბურთელი. მან 186 მატჩში გაიტანა 54 გოლი და კლუბტან ერთად ორჯერ მოიგო პრემიერლიგა, 2005 და 2006 წლებში. სამი სეზონი გაატარა გუდიონსნემა „ბარსელონაში“, რომელთან ერთადაც 2009 წელს შეასრულა ჰეთ-თრიკი, მოიგო რა ესპანეთის ჩემპიონატი, ესპანეთის თსი და ჩემპიონთა ლიგა.
სანაკრებო კარიერა
გუდიონსენმა პირველად 17 წლისამ ითამაშა ეროვნულ ნაკრებში ესტონეთის წინააღმდეგ, ტალინში, 1996 წლის 24 აპრილს, შეცვალა რა მისი მამა არნორი. გუდიონსენს მამასთან ერთად თამაშის საშუალება არ მიეცა, რადგან ფეხი მოიტეხა და სანამ გამოჯანმრთელდებოდა, არნორმა კარიერა დაასრულა. მისი უკანასკნელი სანაკრებო სეზონი იყო 2014 წლის მსოფლიო ჩემპიონატის შესარჩევი ციკლი, რომელიც ისლანდიამ წარმატებით ჩაატარა, გავიდა საკვალიფიკაციო ჯგუფში მეორე ადგილზე და პლეი-ოფში დამარცხდა ხორვატიის ნაკრებთან.
გუდიონსნენი ეროვნულ ნაკრებში ჩატარებული მატჩების რაოდენობით მეოთხეა საუკეთესოთა შორის, ხოლო გატანილი გოლების მიხედვით კი - საუკეთესო. 78 მატჩში მან 24 გოლი გაიტანა.